**ЈАВНО ПРЕДУЗЕЋЕ ЗА ГАЗДОВАЊЕ ШУМАМА**

**„СРБИЈАШУМЕ“ БЕОГРАД, Булевар Михајла Пупина, број 113**

**ШУМСКО ГАЗДИНСТВО „ПРИЈЕПОЉЕ“ ПРИЈЕПОЉЕ**

На основу налога Републичког шумарског и ловног инспектора ,бр. 270-322-325/2019-10 од 24.01.2020.године, ШГ “Пријепоље“ Пријепоље, као део Предузећа

О Б Ј А В Љ У Ј Е

**ЈАВНИ ПОЗИВ**

**ЗА ЛИЦИТАЦИОНУ ПРОДАЈУ**

**ОТВАРАЊЕМ ЗАТВОРЕНИХ ПОНУДА**

**ЗА ДРУГИ КРУГ**

Која ће се одржати дана **01.06.2020**.(понедељак) са почетком у **11,00 сати**, у просторијама ШГ „Пријепоље“, Пријепоље,Валтерова 155.

Предмет лицитације је продаја **техничког дрвета букве и огревног дрвета букве у дужини (вишеметарско),** заплењеног и одузетог поналогу Републичког шумарског и ловног инспектора, укупне дрвне масе од **33,01 м3** на стоваришту Коловрат у ШГ„Пријепоље“, Пријепоље, по почетним лицитационим ценама, без ПДВ-а, разврстано у 1 (један) лагер како следи:

**Лагер 1. Техничко дрво букве у количини 6,77 м3****и огревно дрво букве у дужини ( вишеметарско) у количини 26,24 м3**

| **Предмет лицитације** | **Количина за лицитцију (м3)**  |  **Лицитациона цена (динара/м3)** |  **Лицитациона вредност предмета лицитације (динара)** |
| --- | --- | --- | --- |
| - трупци букве III/1 | 6,77 | 4113,00 | 27.845,01 |
| - огревно дрво букве -вишеметарско | 26,24 | 3.967,00 | 104.094,08 |
| УКУПНО | 33,01 |  | 131.939,09 |

**Kритеријум за избор најповољније понуде је највиша понуђена цена за лагер.**

У понуди морају бити дате јединичне цене, без ПДВ-а, за сваки дрвни сортимент који је наведен у лагеру и не могу бити ниже од почетних цена које су дате у јавном позиву.

**Начин плаћања:** авансно плаћање.

**За купљене дрвне сортименте рекламација на квалитет се не уважава.**

Купцу чија понуда буде најбоља за одређени лагер , односно који је дао највећу цену биће испоручени дрвни сортименти на стоваришту Коловрат у ШУ Пријепољу, а уплаћена средства на име депозита осталим понуђачима се враћају.

Уколико купац који је доставио најбољу понуду одустане од куповине , од истог се задржава депозит и обавештава се купац који је доставио следећу најбољу понуду.

Депозит као услов за учешће на лицитацији, служиће за озбиљност понуде и као средство обезбеђења за добро извршење посла са купцем који је дао најбољу понуду.

**Право учешћа на лицитацији имају сви понуђачи који су уплатили депозит .**

Право учешћа на лицитацији - отварањем затворених понуда, имају сва правна лица , предузетници и физичка лица која до **01.06..2020**.године, до **10,00** часова, изврше уплату депозита који ће служити за озбиљност понуде , на текући рачун ЈП „Србијашуме“- ШГ „Пријепоље“ Пријепоље, број 205-22296-33 код пословне банке Комерцијална банка а.д., са назнаком УПЛАТА ДЕПОЗИТА ЗА ЛИЦИТАЦИЈУ НА ДАН 01.06.2020.ГОДИНЕ.

**Висина депозита за лагер који се лицитира износи:**

**-лагер број 1 износи 44.332,43 динара**

 **Висина депозита се уплаћује на текући рачун ЈП „Србијашуме“- ШГ „Пријепоље“ Пријепоље, број 205-22296-33 код пословне банке Комерцијална банка а.д. за намирење трошкова рада ШГ“Пријепоље“ Пријепоље (44.332,43 динара), а преостала вредност лицитираних дрвних сортимената (од вредности најбоље излицитиране понуде)треба уплатити на рачун Министарства пољопривреде, Управи за шуме, на жиро рачун 840-743521843-39 Буџет Републике Србије.**

Дрвни сортименти који су предмет продаје на стоваришту Коловрат, могу се разгледати у периоду од 26.05.2020. године до 29.05.2020.године, у времену од 7 до 15 часова , уз обавезну претходну најаву, Томашевић Радоману, на мобилни телефон:064/856-4167.

Заинтересовани за учешће на наведеној лицитацији у обавези су да своје понуде пошаљу или донесу у запечаћеној коверти, са назнаком :ЛИЦИТАЦИЈА ДРВНИХ СОРТИМЕНАТА ШГ „ПРИЈЕПОЉЕ“ ПРИЈЕПОЉЕ - ПОНУДА ЗА ЛАГЕР БРОЈ\_\_\_\_\_ „НЕ ОТВАРАТИ“, на адресу ЈП „Србијашуме“Београд, ШГ „Пријепоље“, Пријепоље,Валтерова 155.

У обзир ће се узети све затворене понуде, **заведене на писарници ШГ „Пријепоље“ Пријепоље**, које се доставе лично или ако су послате поштом и стигну на наведену адресу, **најкасније 01.06.2020. године до 10,30 часова**.

Неблаговремене понуде које буду пристигле после наведеног рока, неће се узети у разматрање.

У случају идентичних понуда, изабраће се понуда која је раније приспела на наведену адресу.

У разматрање се неће узети: понуде са варијантама, понуде које буду пристигле после наведеног рока, непотпуне и понуде са нижом ценом од почетне.